Prima Doamnă din Haiti va fi transferată în Statele Unite.
Soţia preşedintelui din Haiti, rănită în atac, va fi transferată în Statele Unite. Martine Moïse va fi transferată la un spital din oraşul american Miami. Premierul în funcţie din Haiti, Claude Joseph, a decretat starea de urgenţă, în contextul crizei.
Martine Moïse, soţia preşedintelui din Haiti, Jovenel Moise, asasinat miercuri dimineaţă, va fi transferată în Statele Unite pentru a primi îngrijiri medicale pentru rănile suferite în atac, afirmă surse citate de Agenţia France-Presse şi de postul France24.Martine Moïse va fi transferată la un spital din oraşul american Miami, au declarat oficiali din Haiti. Prima Doamnă din Haiti este în stare gravă după atacul în care a fost asasinat soţul ei.Preşedintele statului Haiti, Jovenel Moïse, a fost asasinat, miercuri dimineaţă, de un grup de comando format din mercenari străini.Premierul în funcţie din Haiti, Claude Joseph, a decretat starea de urgenţă, în contextul crizei.Statele Unite au condamnat dur asasinatul şi au anunţat disponibilitatea de a oferi asistenţă.